SUID-AFRIKAANSE RADIOLIGA NUUS SONDAG 19 MAART 2017 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 'n Potgooi is ook beskikbaar op die Liga se web tuiste. 


'n Oudio opname sowel as `n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


Ons begin die bulletin vanoggend met die nuus van 'n stil sleutel. 


Dit is met leedwese dat ons bekend maak dat Norman 'Templeman, ZS6NAT, 
verlede Vrydag oorlede is. Hy was 'n geruime tyd siek met MS. Norman was 
betrokke by HAMNET en het ook by 4x4 Toyota motor wedrenne met kommu- 
nikasie gehelp. Hy laat sy vrou Loulene en 3 kinders agter. Ons betuig ons 
simpatie en diepste meegevoel met sy familie en vriende. 


POUSE 

In die nuus vandag; 

SARL STIG FINANSIËLE WERKGROEP 

SARL REF GERAASVLAK WERKSWINKEL 

en 

PEARS EN HAMNET OOSKAAP WEER IN AKSIE 

Bly ingeskakel vir meer inligting oor hierdie en ander interessante nuusitems. 


** Die werk behels in die ontrafeling en behoorlike verslaggewing oor die Liga se 
finansies van die afgelope paar jare, het bewys dat dit `n veel groter taak is as 
wat verwag is. Die Raad het dus 'n Finansiële Werkgroep aangestel, bestaande 
uit voormalige tesourier Cliff Smyth, ZS6BOX, met Corrie de Beer, ZSGCDB, 
en Eric Krebser, ZS6ZP, wat almal baie jare professionele finansiële ervaring het. 
Die werk bestaan uit twee belangrike take. Die eerste is om terugwerkend te kyk 
na vorige finansiële jare en `n gesonde basis vir die finansiële verslag van 2016 
te vestig. Die tweede is om advies en leiding te gee oor die toekomstige bestuur 
van die Liga se finansies. Dit is ons oortuiging dat die Werkgroep Liga-lede 
vertroue sal gee dat hul ledegeld behoorlik tot hul voordeel benut word. 


** Onlangs, na aanleiding van `n bekommernis wat deur die Suid-Afrikaanse 
Radioliga op die SABS TCT73 vergadering gelig is, is daar ooreengekom dat die 
kwessie van die verhoging van die vlak van die RF geraasvloer in die strategiese 
sakeplan van die tegniese komitee ingesluit moet word en by die werkskedule 
van Werkgroep 6 ingesluit word. 


Geraas in hierdie konteks dui op ongewenste radiofrekwensie (RF) energie van 
mensgemaakte bronne. Soos baie spektrumgebruikers, het radio amateurs berig 
dat die geraasvloer in die radio spektrum styg soos die aantal toestelle wat 
radio energie uitstraal,groei. Op soek na konkrete bewyse van 'n verhoogde 
geraasvloer, blyk dit dat slegs beperkte kwantitatiewe data ter ondersteuning 
van hierdie vermoede beskikbaar is. 


Die Liga roep `n Saterdagoggend werkswinkel op 22 April saam om `n gekoërdi- 
neerde program te ontwikkel en 'n studiegroep te vorm met die doel van die 
stigting van `n moniteringstelsel om meer inligting in te win. Die groep sal ook 
versagtingsmetodes oorweeg om te werk te gaan met mensgemaakte geraas op 
die amateurradio frekwensies. 


Dit sal `n oop vergadering wees en almal wat `n belang in die onderwerp het, 
word uitgenooi om by te woon. Die werkswinkel sal by die Nasionale Amateur 
Radio Sentrum gehou word. 


As jy `n spesiale belangstelling, kundigheid of ervaring in hierdie veld het, kan 
jy dit deel by die werkswinkel. Vir meer besonderhede, stuur 'n @-pos aan 
sarlregwg@sarl.org.za met jou kontak besonderhede. 


** Die Eregallery bewaar die nagedagtenis van indiwidue wat `n beduidende 
bydrae tot amateurradio in Suid-Afrika gelewer het. Die eerste groep Gallery- 
lede is in 2016 ingelyf. `n Volgende groep van tot tien sal op die SARL- 
Toekenningsdinee in Mei ingelyf word. Van volgende jaar af, sal 'n maksimum 
van net twee nuwe lede jaarliks toegelaat word. 


Opstelle wat die bydraes van die 21 genomineerdes beskryf, kan op die 
Eregallery-bladsy deur n skakel op die SARL-Webwerf se voorblad bereik word. 
Halfpad deur die stemperiode, is omtrent 340 stemme reeds van lede ontvang. 


Dit is die moeite werd om die nominasies te lees, want hierdie kandidate het ons 
stokperdjie gevorm. Hulle sluit historiese reuse soos Dixon Bennett en Koos en 
Annie van der Merwe in, sowel as hedendaagse bydraers tot amateurradio. 


Minder as twee weke bly oor. Stem vandag! 
Jy luister na `n nuusbulletin van die Suid-Afrikaanse Radioliga. 


** Laas naweek was die Port Elizabeth Amateurradiovereniging en Hamnet 
Ooskaap weer in aksie. Hierdie keer het hulle kommunikasie voorsien vir die 
organiseerders van die Addo Olifant grondwedloop `n byeenkoms wat `n 44 
km, `n 76 km en `n uitmergelende 100 myl (160 km) roete insluit. Die roetes 
loop deur afgeleë en die mees asemrowende mooi dele van die park. Deelnemers 
moes struikelblokke soos riviere, styl opdraandes en winderige bergpieke oorkom 
terwyl hulle deur die nag en die warmste deel van die dag gehardloop het. 


Radio amateurs het kommunikasie voorsien tussen die park se wildbewaarders, 
mediese personeel, kontrolepunt personeel en die wedloop organiseerders. `n 
Netwerk bestaande uit twee volledige herhalers en 'n aantal kruisband radios 


was opgestel om die ruwe terrain te dek. Radio amateurs en ander vrywilligers 


het in die park kampeer van Vrydag tot Sondag en die kampeerders het dit 
terdeë geniet! 


Gister, Saterdag 18 Maart, was die radio amateurs weereens betrokke by die 
motor tydren wat deel vorm van die Baakens Vallei Motorskou. 


PEARS sal ook weer bystand verleen by die Ysterman kompetisie op 2 April. 


** Daar is elke jaar twee dag- en nageweninge - in Maart en September wanneer 
die son direk op die ewenaar skyn en die dag en nag amper ewe lank is. Tn Suid 
Afrika vind die herfs ewening hierdie jaar plaas op 20 Maart 2017 om 12:28 
SAT. 


Tydens die piek van die sonsiklus, sou hierdie die tyd gewees het wanneer die 
maksimum bruikbare frekwensie sou styg tot 50 MHz (6 meter) of meer. Dit 
sou F2 DX wêreldwyd moontlik gemaak het. Die 160 meter band sou ook een 
of twee ure voor sonop oopmaak tot omtrent `n half uur na sonop vir DX na 
Europe en die VSA, ens. Die DX ooreenkoms tussen die 6 meter BHF band en 
die 160 meter MF band is ongelooflik. Probeer gerus 160 meter DX 'n uur of 
SO VOOr SONOp. 


** Bakennuus. Die afgelope week was baie stil op die HF-baken front en geen 
werklik langafstand kolle is aangemeld nie. Ses stasies is aktief en doen gereelde 
verslaggewing. Verlede week was Derek Middleton, ZS6DM, net besig om sy 
WSPR baken op die lug te sit vir 'n paar uur toe gee die finale uitset transistor 
in. Peter Saul, ZS1OA, in die Kaap WSPR tans op 40 en 20 m en sal 15 m 
spoele tot sy antenna toevoeg soos ons die winter in gaan. Stuur asseblief al jou 
baken verslae aan Leon Uys, ZR6LU, by 082 573 5580 om ingesluit te word in 
die volgende bulletin. 


** Hannes Coetzee, ZS6BZP, berig dat die verwagte sonaktiwiteitsvlak baie 
laag gaan wees. Vir die afgelope elf dae was daar nie `n enkele sonvlek sigbaar 
nie. Diegene wat hul eie frekwensievoorspellings wil doen, kan 'n verwagte 
effektiewe sonvlektelling van ongeveer een vir die week gebruik. Amateurs kan 
goeie openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


** Kom ons loer nou na gebeure vir die volgende paar weke: 


25 - 26 Maart CO WPX ESB Kompetisie 27 Maart - sluitingsdatum vir Radio 
7S artikels 31 Maart sluitingsdatum vir stemmery vir die SARL Eregallery 1 
April RADAR Uitdaging 6 April SARL 80 m OSO Partytjie 8 April Herfs 
ORP Naelloop 18 April Wêreld Amateurradio Dag 15 April - sluitingsdatum 
vir RAE registrasie 22 April - SDR Werkswinkel in die Kaap en die SARL 
Geraasvloer Werkswinkel by die NARS 


Om die bulletin mee af te sluit, 'n opsomming van ons hoofberig 


Die werk behels in die ontrafeling en behoorlike verslaggewing oor die Liga se 
finansies van die afgelope paar jare, het bewys dat dit `n veel groter taak is as 
wat verwag is. Die Raad het dus 'n Finansiële Werkgroep aangestel, bestaande 


uit voormalige tesourier Cliff Smyth, ZS6BOX, met Corrie de Beer, ZSGCDB, 
en Eric Krebser, ZS6ZP, wat almal baie jare professionele finansiële ervaring 
het. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 685 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, geredigeer deur Dennis Green, ZS4BS, en 
ESE 


Die Afrikaanse Nuusspan groet nou en wens jou “n mooi week toe. Totsiens. 


/EX 


